Това е избор, който трябва да направите на база на размера на дружеството и обема на счетоводната работа. По принцип за дружества в сферата на търговията и услугите е по-изгодно да работят със счетоводна кантора, докато за дружества в сферата на производството е оптимално да работят с вътрешно счетоводство. При взимането на това решение следва да имате предвид, че в счетоводството сроковете са установени със закон и не подлежат на договаряне, т.е. трябва да сте сигурен, че дори в ситуация, в която счетоводителят Ви е възпрепятстван да подготви и подаде отчетите ще се справите. Това обикновено води до назначаване на втори човек. При работа със счетоводна кантора този проблем не съществува за Вас.